3 blitsig op Seinheuwel aangekeer ná aanval op stappers | Netwerk24
Winkeleienaar, assistent geskiet gedurende rooftog
'n Winkeleienaar en sy assistent is Sondagaand in 'n mislukte rooftog in die Phomolong-township, Hennenman, gewond.
Distell in Springs loop deur onder rowers
'n Groep gewapende mans het Saterdagoggend vroeg met twee vragte drank gevlug nadat hulle die Distell-aanleg in Springs aan die Oos-Rand beroof het.
Heksejag teen 'verraaiers' in WP Rugby
'n Briesende Zelt Marais, president van die Westelike Provinsie Rugbyunie (WPRU), is op 'n interne heksejag teen beamptes wat hy meen die unie "verraai" deur inligting aan die media uit te lek.
Fifa skerm vir sy grootbaas
Sokker se wêreldbeheerliggaam, Fifa, sê daar is geen rede vir Switserse owerhede om met strafregtelike optrede teen sy president, Gianni Infantino, te begin nie.
SuperSport se aanbod kanale verander heeltemal
SuperSport doen weg met die numeriese ordening van sy kanale en gaan van 1 September af kanale meer volgens sportsoort groepeer.
Fabrieke tel kop op – maar met drasties minder werkers
Die vervaardigingsektor se bedrywighede het sy herstel in Julie voortgesit, maar vlakke van indiensneming daal steeds.
3 blitsig op Seinheuwel aangekeer ná aanval op stappers
08 November 2019 22:41
Drie mans is Vrydagmiddag aangekeer kort nadat hulle 'n groep stappers op Seinheuwel glo aangeval en een van die stappers beroof het.
Die voorval het omstreeks 12:30 op die Signal Hill-Jeep-spoor gebeur.
Sanparke sê op sy Facebook-blad Sanparke – Tafelberg Nasionale Park die mans is in 'n gesamentlike optrede aangekeer.
Veldwagters het gehoor hoe 'n groep van tien stappers skreeu. Een van die stappers is beroof. Drie verdagtes is geïdentifiseer en veldwagters is in kennis gestel en ontplooi.
Veldwagters en 'n reaksiespan van die noordelike seksie is gemobiliseer en het die gebied met behulp van die polisie en die vloot gedek.
Die verdagtes se bewegings kon met behulp van beeldmateriaal van kringtelevisiekameras van die Tafelberg-sweefspoor nagespoor word wat daartoe gelei het dat hulle vinnig aangekeer is.
Die vermeende rowers is daarna aan die polisie oorhandig. Beamptes het ook die gebied deurgesoek en verskeie items, waaronder 'n silwer slagtersmes, gevind.